Title: DOLOŽKA VPLYVOV
Author: Administrator
Last saved by: mfsr

DOLOŽKA PRE POSUDZOVANIE VPLYVOV

k návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov  v  znení  neskorších  predpisov a  ktorým  sa  mení  zákon  Národnej   rady  Slovenskej   republiky č. 145/1995 Z. z. o správnych poplatkoch v znení neskorších predpisov

1. Odhad dopadov na verejné financie

	Návrh zákona bude mať pozitívny dopad na verejné financie. Zavedením paušálneho odvodu z prevádzkovania technických zariadení obsluhovaných priamo hráčmi a videohier sa očakáva v roku 2010, 2011 a 2012 v porovnaní s rokom 2008 zvýšenie príjmov štátneho rozpočtu o 7,1 mil. € a zvýšenie príjmov obcí o 2,8 mil. €.
	Zavedením paušálneho odvodu z prevádzkovania kartových hier pokrového typu prevádzkovaných mimo kasína,  pri ktorých  hráči  hrajú  jeden  proti  druhému  sa  očakáva
	v roku 2010 príjem do štátneho rozpočtu vo výške 750 tis. €, v roku 2011 príjem vo výške 1, 35 mil. €,  a v roku  2012 príjem vo výške 1,8 mil. €.
	Zavedením správneho poplatku za oznámenie prevádzkovateľa kartových hier pokrového typu prevádzkovaných mimo kasína, pri ktorých hráči hrajú jeden proti druhému a zmenou existujúcich správnych poplatkov sa predpokladá v rokoch 2010-2012 zvýšený príjem do štátneho rozpočtu o 66 tis. €.

2. Odhad dopadov na obyvateľov, hospodárenie podnikateľskej sféry a iných
	 právnických osôb

Návrh zákona nebude mať negatívny vplyv na obyvateľov ani na hospodárenie podnikateľskej sféry a iných právnických osôb.

3. Odhad dopadov na životné prostredie

Prijatím predloženého návrhu zákona sa nepredpokladá žiadny vplyv na životné prostredie (žiadny environmentálny vplyv).

4. Odhad dopadov na zamestnanosť

Prijatím predloženého návrhu zákona sa nepredpokladá žiadny negatívny vplyv na zamestnanosť v Slovenskej republike.

5. Analýza vplyvov na podnikateľské prostredie

Prijatím predloženého návrhu zákona sa nepredpokladá žiadny negatívny vplyv na podnikateľské prostredie. 

6. Analýza vplyvov na informatizáciu spoločnosti

Nepredpokladá  sa žiadny negatívny vplyv na informatizáciu spoločnosti.